GiliGold/VAD_KnessetCorpus huggingface dataset:
ארבל אסטרחן:
אם הייתה קמה דרישה לפתוח את הרכב הוועדות – ויכול להיות שזו דרישה שיש לה היגיון, כי יש פה סיעה שיש בה 14 חברים ומגיע לה מקום בוועדות, אין ספק בזה – היה מקום שוועדת הכנסת תדון בזה, ותפתח את כל הוועדות ותראה בכל ועדה וועדה כמה חברים מגיע לאותה סיעה.
ארבל אסטרחן:
הדבר הזה לא נעשה, ומכוח הנוהג שנמשך כבר כמה חודשים, בכל ועדה הצביעו אותם חברים מקדימה או ממלא מקומם כפי שהיה מספרם קודם לכן.
ארבל אסטרחן:
בוועדת הכנסת, הדבר נכון לגבי שני חברים.
ארבל אסטרחן:
היו בזמנו השר בר-און – בזמנו יו"ר הוועדה, ועמרי שרון, שהתפטר מהכנסת.
ארבל אסטרחן:
לכן, עד כה, היה מקובל שבוועדה יש שני חברים, ובמקרה שבאו שני חברים מקדימה, אכן ניתנה להם האפשרות להצביע.
ארבל אסטרחן:
וכך גם יש לעשות כעת.
ארבל אסטרחן:
שאל אותי חבר הכנסת סער, וכך אמרתי לו.
ארבל אסטרחן:
אם יש עכשיו טענה שמגיעים לסיעה יותר מקומות – יכול להיות, צריך לבדוק את זה, אבל אי אפשר לעשות את עכשיו.
ארבל אסטרחן:
הסיעה הייתה יכולה לפנות מאז ה-23 בנובמבר בטענה הזאת, ויכול להיות שהיא יכולה לעשות זאת, וועדת הכנסת תעשה כן, אבל זה לא יכול למנוע את ההצבעה בנושא שעומד על סדר היום.
נורית אלשטיין:
אני רוצה להוסיף.
נורית אלשטיין:
אני אבקש להתייחס, רק כהערה כללית, אחרי ששמענו כאן מגוון של דעות, לרבות הדברים אשר נשמעו באמצעות השר בר-און, הדברים שהובאו לנו כעמדת הממשלה.
נורית אלשטיין:
לחבר הכנסת סער – אין חולק שלכנסת ניתנה הסמכות וגם החובה לפקח פיקוח פרלמנטרי על עבודת הממשלה, גם אין חולק שיש סמכות לכונן ועדת חקירה פרלמנטרית, והסמכויות שלה אינן דומות כלל לסמכויות ועדת חקירה ממלכתית, קרי: לוועדת חקירה פרלמנטרית יש סמכויות של ועדה בכנסת, ועדת חקירה ממלכתית יש לה סמכויות רבות.
נורית אלשטיין:
ולכן, כאשר אתם בוחנים היום את הסמכויות והתפקידים – ואני מבינה שיושב ראש הוועדה מבקש שתתנו דעתכם, בהצבעה, על המסמך שמונח בפניכם, אתם צריכים להיזהר שלא להיגרר לפינה שמשמעה עשיית שימוש בלתי ראוי בסמכות לכונן ועדה פרלמנטרית.
נורית אלשטיין:
וכל כך למה?
נורית אלשטיין:
מכיוון שאין סמכויות לוועדת חקירה פרלמנטרית, סמכויות אפקטיביות של חקירה.
נורית אלשטיין:
אם אנחנו עוברים על מה שמתבקשים כאן להצביע, אנחנו רואים שבגדול זה מתחלק לשתי קטגוריות: הקטגוריה האחת מצויה כרגע בסמכויותיה של הרשות החוקרת, כי הפרות חוק מכל סוג שהוא, שימוש יתר בכוח, שימוש בכוח כלפי חברי כנסת – אלו דברים שאמורים להיחקר.
נורית אלשטיין:
מי שהשתמשו כלפיו בכוח או מי שיודע על שימוש בכוח בלתי ראוי, יתכבד ויגיש תלונה.
נורית אלשטיין:
חזקה על המשטרה שתחקור זאת.
נורית אלשטיין:
אנחנו שמענו שמח"ש חוקרת את ענייני החוקרים, יש גם חקירות אחרות, מכיוון שאגב אלימות שהתפרצה בשטח, יש הנחה מובנית שנפתחים גם תיקי חקירה בעניין זה.
נורית אלשטיין:
אני יכולה לומר לכם שככלל, הרבה פעמים, כאשר יש התערבות שלא ממין העניין תוך כדי חקירה משטרתית, זה "מזהם" את החקירה.
נורית אלשטיין:
גם את זה אתם צריכים להביא בחשבון.
נורית אלשטיין:
הסמכויות מהסוג השני, הקטגוריה האחרת, מדברת על מיצוי הדברות להשגת פינוי בהסכמה, בחינת אלטרנטיבות, ובייחוד על שיקולי הדרג המדיני לפעול באופן שבחר לפעול.
נורית אלשטיין:
זאת קטגוריה שבגדול, באה לבחון את הדרג המדיני.
נורית אלשטיין:
בהעדר כלים לעשות זאת, חוץ מאשר העלאת טענה שיכול שתעלה – וזו טענה משפטית שיכול שתעלה, כיוון שמישהו יכול גם להביא לבחינה משפטית את עצם ההצבעה ותוצאותיה כפי שיהיו כאן – צריך להביא את זה בחשבון – יכול שתעלה טענה - - -
קריאה:
תהיה סבלני, מה קרה?
קריאה:
תהיה סבלני.
נורית אלשטיין:
יכול שתעלה טענה שבהעדר כלים, עצם הניסיון באמצעות הסמכויות והתפקידים כפי שאתם מתבקשים להצביע עליהם כאן, אתם חודרים לעניין לא-לכם.
דניאל בנלולו:
חברים, אני עובר להצבעות.
דניאל בנלולו:
להסתייגויות, קודם כל.
גדעון סער:
מה פתאום על ההסתייגות?
גדעון סער:
קודם כל על ההחלטה.
גדעון סער:
אולי ההחלטה לא תתקבל, אז מה פתאום על ההסתייגויות?
דניאל בנלולו:
היועצת המשפטית אמרה לי שאני צריך להצביע קודם על ההסתייגויות - אני מצביע על ההסתייגויות.
דניאל בנלולו:
חברים, חברי הכנסת אחמד טיבי, חיים אורון, דני יתום, אפרים סנה, קולט אביטל, דוד טל, ביקשו להסיר את ההצעה מסדר היום.
דניאל בנלולו:
תשעה.
דניאל בנלולו:
מי נגד?
דניאל בנלולו:
חבר הכנסת איתן, אתה לא מצביע.
קולט אביטל:
זה תשעה מול תשעה.
קריאה:
לא יכול להיות.
דוד טל:
רוויזיה, רוויזיה.
דניאל בנלולו:
חברים, אני אעשה הצבעה שמית.
דניאל בנלולו:
מי בעד הרוויזיה?
קריאות:
לא, לא תשעה.
קריאות:
אדוני היושב ראש.
דניאל בנלולו:
חברים, אני עובר להצבעה שמית, מי בעד הרוויזיה?
דניאל בנלולו:
דניאל בנלולו – בעד.
דניאל בנלולו:
גדעון סער – בעד.
דניאל בנלולו:
עוזי לנדאו מחליף את חבר הכנסת מיכאל רצון – בעד.
דניאל בנלולו:
משה כחלון מחליף את ענבל גבריאלי – בעד.
דניאל בנלולו:
גלעד ארדן מחליף את יולי אדלשטיין – בעד.
דניאל בנלולו:
גורלובסקי מיכאל – בעד.
דניאל בנלולו:
דוד טל, במקום נציג "קדימה" – נגד.
דניאל בנלולו:
מגלי והבה במקום נציג "קדימה" – נגד.
קריאה:
כמה יש פה יחד לליכוד ולקדימה?
קריאה:
שמונה.
דניאל בנלולו:
איתן כבל – נגד.
קריאה:
איך שמונה?
דניאל בנלולו:
למה אתם מפריעים לי באמצע הצבעה?
דניאל בנלולו:
דני יתום – נגד.
דניאל בנלולו:
אפרים סנה – נגד.
דניאל בנלולו:
חבר הכנסת רוני בריזון לא נמצא.
דניאל בנלולו:
חבר הכנסת רשף חן לא נמצא.
דניאל בנלולו:
חבר הכנסת אמנון כהן במקום יאיר פרץ – בעד.
דניאל בנלולו:
חבר הכנסת יצחק כהן – בעד.
דניאל בנלולו:
חבר הכנסת אריה אלדד במקום צבי הנדל – בעד.
דניאל בנלולו:
חבר הכנסת שאול יהלום – בעד.
דניאל בנלולו:
חבר הכנסת אורון במקום זהבה גלאון – נגד.
דניאל בנלולו:
חבר הכנסת מאיר פרוש – בעד.
דניאל בנלולו:
חבר הכנסת אחמד טיבי – נגד.
דניאל בנלולו:
חברת הכנסת קולט אביטל, במקום עמיר פרץ – נגד.
משה כחלון:
11:8.
משה כחלון:
איך 9:9?
משה כחלון:
רוני, אתה יכול ללמד אותנו את החשבון?
רוני בר-און:
זה אף פעם לא היה אצלי, שתדעו.
דניאל בנלולו:
בעד – 11.
דניאל בנלולו:
נגד – 8.
גדעון סער:
אז רוויזיה.
גדעון סער:
מצביעים עוד פעם על ההסתייגות.
דניאל בנלולו:
אני עובר שוב להצבעה עבור ההסתייגות הראשונה, שגם הממשלה ביקשה אותה.
דניאל בנלולו:
לכן, אני מבקש – יש פה הצעה של חברי הכנסת אחמד טיבי, חיים אורון, דני יתום, אפרים סנה, קולט אביטל, דוד טל והממשלה, להסיר את ההצעה מסדר יום.
דניאל בנלולו:
מי בעד להסיר?
קריאה:
הצבעה שמית.
קריאה:
למה שמית?
דני יתום:
אני רוצה שמית, אני מבקש שמית.
קריאה:
זו הצבעה מהותית.
דניאל בנלולו:
דניאל בנלולו – נגד.
דניאל בנלולו:
גדעון סער – נגד.
דניאל בנלולו:
עוזי לנדאו – נגד.
דניאל בנלולו:
משה כחלון – נגד.
דניאל בנלולו:
גלעד ארדן – נגד.
דניאל בנלולו:
מיכאל גורלובסקי – נגד.
דניאל בנלולו:
דוד טל – בעד.
דניאל בנלולו:
מגלי והבה – בעד.
דניאל בנלולו:
איתן כבל – בעד.
דניאל בנלולו:
דני יתום – בעד.
דניאל בנלולו:
אפרים סנה – בעד.
דניאל בנלולו:
רוני בריזון – לא נמצא.
דניאל בנלולו:
רשף חן – לא נמצא.
דניאל בנלולו:
אמנון כהן – נגד.
דניאל בנלולו:
יצחק כהן – נגד.
דניאל בנלולו:
אריה אלדד – נגד.
דניאל בנלולו:
שאול יהלום – נגד.
דניאל בנלולו:
חיים אורון – בעד.
דניאל בנלולו:
מאיר פרוש – נגד.
דניאל בנלולו:
אחמד טיבי – בעד.
דניאל בנלולו:
קולט אביטל – בעד.
דניאל בנלולו:
בעד – 8.
דניאל בנלולו:
נגד – 11.
דוד טל:
אנחנו מבקשים התייעצות סיעתית.
קריאה:
אי אפשר באמצע הצבעות.
דניאל בנלולו:
אני עובר להסתייגות השניה.
דניאל בנלולו:
חברי הכנסת חיים אורון, דוד טל וגאלב מג'אדלה – להסמיך את ועדת הפנים ואיכות הסביבה.
דניאל בנלולו:
שבעה.
דניאל בנלולו:
רוב.
דניאל בנלולו:
ההסתייגות לא התקבלה.
דניאל בנלולו:
חבר הכנסת אלדד, אתה מוכן להסיר את ההצעה הזאת?
אריה אלדד:
אני מבקש, שבלי כל קשר להצעה הזאת, יתקיים דיון בוועדת הכנסת בנושא של פגיעה בחברי הכנסת.
קריאות:
בסדר, אבל זו לא הסתייגות.
דוד טל:
אני מבקש רוויזיה, אדוני.
דניאל בנלולו:
עוד דקה.
קריאה:
על מה רוויזיה?
דוד טל:
על ההצבעות הזאת.
שאול יהלום:
דוד טל, אתה מייצג את קדימה?
שאול יהלום:
מילא, אתה אוכל את החזיר, אבל אל תלקק את השפתיים.
דוד טל:
אני לא אוכל את החזיר ולא מלקק את השפתיים.
דניאל בנלולו:
חברים, מי בעד רוויזיה?
דניאל בנלולו:
6.
דניאל בנלולו:
– רוב.
דניאל בנלולו:
אני עובר להסתייגות הבאה.
דניאל בנלולו:
חבר הכנסת חיים אורון – 1.
דניאל בנלולו:
למחוק את הדרג הפיקודי, הוועדה תבחן את הדרג המדיני בלבד.
דניאל בנלולו:
להוסיף לה סמכויות לבדוק את התנהגות חברי הכנסת בעמונה.
דניאל בנלולו:
מי בעד? 6.
חיים אורון:
אני מוותר על ההסתייגויות, זה רק לצורכי דיבור.
דניאל בנלולו:
הסתייגות נוספת.
דניאל בנלולו:
חבר הכנסת מאיר פרוש.
מאיר פרוש:
מבקש להוציא את שיקולי הדרג המדיני.
דניאל בנלולו:
מי בעד ההסתייגות של חבר הכנסת פרוש?
דניאל בנלולו:
ההסתייגות לא עברה.
דניאל בנלולו:
האם יש עוד הסתייגויות?
אחמד טיבי:
שרוב חברי הוועדה יהיו חברי כנסת מוכים.
אחמד טיבי:
או מוכים, או נחקרים.
אחמד טיבי:
או ביחד.
אחמד טיבי:
ארבל, לא הצעתי?
ארבל אסטרחן:
צריך להציע שמות.
דניאל בנלולו:
אני מביא להצבעה את ההצעה לוועדת חקירה שמונחת בפניכם, אני מניח שכל אחד ואחד מהם ראה וקרא את ההצעה.
דניאל בנלולו:
אני מעלה את זה להצבעה שמית.
דניאל בנלולו:
אתם יושבים פה כיושבי ראש ועדות במקומות אחרים, ואני רואה איך אתם נשמעים ליועצות המשפטיות בוועדות אחרות.
דניאל בנלולו:
אני לא מבין אתכם.
דניאל בנלולו:
מה אתם חושבים?
דניאל בנלולו:
שאני עושה פה משהו על דעת עצמי?
דניאל בנלולו:
"ועדת החקירה הפרלמנטרית לאירועי עמונה ביום רביעי, ג' בשבט, תשס"ו, האחד בפברואר 2006.
דניאל בנלולו:
סמכויות ותפקידים: ועדת החקירה תתמקד בחקר קבלת ההחלטות על ידי הדרג המדיני והפיקודי.
דניאל בנלולו:
בגדר זה יבחנו הסוגיות הבאות: האם מוצתה הידברות להשגת פינוי בהסכמה ולמניעת שפיכות דמים, או להפחתה ניכרת של ממדי העימות?
דניאל בנלולו:
האם נבחנו אלטרנטיבות מבצעיות אחרות לפינוי, ואם כן – מדוע לא בוצעו?
דניאל בנלולו:
שיקולי הדרג המדיני לפעול באופן שבחר לפעול.
דניאל בנלולו:
הפרות חוק מכל סוג שהוא בעת פינוי המאחז.
דניאל בנלולו:
שימוש יתר בכוח ושימוש באלימות במהלך הפינוי, לרבות כלפי נשים וקטינים.
דניאל בנלולו:
שימוש בכוח כלפי חברי כנסת.
דניאל בנלולו:
הרכב הוועדה: ועדת החוץ והביטחון תוסמך לשמש כוועדת החקירה.
דניאל בנלולו:
לעניין זה לא יחולו הכללים שחלים בדרך כלל בוועדת החוץ והביטחון לעניין החלפת חברים ופומביות הדיון, ויחולו הכללים הרגילים שחלים ביתר הוועדות.
דניאל בנלולו:
לוחות זמנים: הוועדה תתחיל בעבודתה מיד עם אישורה בכנסת.
דניאל בנלולו:
יושב ראש הועדה יקבע את לוחות הזמנים לפעולתה.
דניאל בנלולו:
עוזי לנדאו – בעד.
דניאל בנלולו:
משה כחלון – בעד.
דניאל בנלולו:
גלעד ארדן – בעד.
דניאל בנלולו:
מיכאל גורלובסקי – בעד.
דניאל בנלולו:
דוד טל – נגד.
דניאל בנלולו:
מגלי והבה – נגד.
דניאל בנלולו:
אמנון כהן – בעד.
דניאל בנלולו:
יצחק כהן – בעד.
דניאל בנלולו:
אריה אלדד במקום צבי הנדל – בעד.
דניאל בנלולו:
שאול יהלום – בעד.
דניאל בנלולו:
חיים אורון – נגד.
דניאל בנלולו:
מאיר פרוש – נמנע.
דניאל בנלולו:
אחמד טיבי – נגד.
דניאל בנלולו:
קולט אביטל – נגד.
דניאל בנלולו:
בעד – 10.
דניאל בנלולו:
נמנע – אחד.
דניאל בנלולו:
תודה רבה, אני עובר לסעיף הבא.
דניאל בנלולו:
ב.
דניאל בנלולו:
בקשה להכיר במפלגת מרצ-יחד כסיעת מרצ-יחד
דניאל בנלולו:
חיים אורון – בקשה להכיר במפלגת מרצ-יחד כסיעת מרצ-יחד.
דניאל בנלולו:
אני מבקש מחבר הכנסת חיים אורון לומר את דברו בנושא.
חיים אורון:
חברים, אני מבקש דקה שקט.
חיים אורון:
ההצעה היא לראות בסיעת מרצ-יחד, כפי שהוגשה לוועדת הבחירות המרכזית, המשכה של הסיעה הקודמת, מרצ-יחד, שהייתה מורכבת משתי מפלגות, מפ"ם ור"צ.
דניאל בנלולו:
חברי הכנסת, נציגי המפלגות בכנסת, ר"צ, מפ"ם, מייצגים, החל מיום י' בשבט תשס"ו, 8 בפברואר 2006, את מפלגת מרצ-יחד.
דניאל בנלולו:
מי נמנע?
דניאל בנלולו:
אושר.
דניאל בנלולו:
הישיבה נעולה.
דניאל בנלולו:
אני פותח את ישיבת ועדת הכנסת – ישיבה מס' 289.
דניאל בנלולו:
בקשת הממשלה להקדמת הדיון בהצעת חוק משק החשמל (תיקון מס' 4), התשס"ו-2006, לקריאה שנייה ושלישית- פטור מחובת הנחה מוקדמת.
דניאל בנלולו:
כבר קיימנו את הדיון בוועדת הכלכלה – גם שם אני חבר.
דניאל בנלולו:
אני מעלה זאת להצבעה.
דניאל בנלולו:
מי בעד, מי נגד?
דניאל בנלולו:
ה צ ב ע ה בעד – 4 נגד – אין נמנעים – אין בקשת הממשלה להקדמת הדיון בהצעת חוק משק החשמל (תיקון מס' 4), התשס"ו-2006, לפני הקריאה השנייה והשלישית, נתקבלה.
דניאל בנלולו:
תודה רבה, הישיבה נעולה.
דניאל בנלולו:
אני פותח את ישיבת ועדת הכנסת מספר 290.
דניאל בנלולו:
על סדר היום שתי הצעות חוק, שיש בקשה לתת להן פטור מחובת הנחה לקריאה שנייה ושלישית.
דניאל בנלולו:
הצעת חוק השקעות משותפות בנאמנות (תיקון מס' 30), התשס"ה-2005 והצעת חוק הסכמים בנכסים פיננסיים, התשס"ו-2005.
מרים אילני:
אני מבקשת את הפטור מחובת הנחה בקשר להצעת חוק הסכמים בנכסים פיננסיים.
מרים אילני:
זו הצעת חוק שגובשה על-ידי כל הגורמים במשק, ומחכים לה כבר הרבה זמן – גם בנק ישראל וגם משרד האוצר.
מרים אילני:
היום יש בעיה בהסכמים שנעשים בעסקאות בין גופים פיננסיים, בעיקר עסקאות עם גופים בינלאומיים, אבל לא רק בינלאומיים, אלא גם עסקאות בארץ.
מרים אילני:
עולה השאלה איזה הוראות בפקודת פשיטת רגל ובפקודת החברות שעוסקות בדיני הפירוק יחולו, כאשר הצדדים בעסקאות האלה קובעים שהם יוכלו לבצע קיזוז בין שני הצדדים, או במקרים בהם עושים עסקת מכר חוזר בניירות ערך, שנקראת בעגה המקצועית repurchase.
מרים אילני:
גם אז עולה השאלה, האם זה נחשב משכון או מכר.
מרים אילני:
בשתי ההוראות האלה עולה השאלה, האם יהיה תוקף להסכמת הצדדים בדיני הפירוק.
מרים אילני:
אם אין תוקף להסכמת הצדדים בדיני הפירוק, החשיפה של הצדדים היא מאוד מאוד גדולה.
מרים אילני:
לשיטתנו, אנחנו מבהירים את המצב של הדין הקיים, אבל גופים בינלאומיים התקשו לקבל חוות דעת שאמרו שהדין הקיים מסדיר את זה, ולכן הבהרנו שעל פי הדין הישראלי יש אפשרות לתת תוקף להוראות הספציפיות שקבענו בחוק, כדי שגופים יוכלו לעשות את העסקאות האלה ללא חשש.
צבי הנדל:
האם זה היום נוהג כך?
מרים אילני:
יש להם בעיה לעשות את העסקאות האלה, משום שהם לא מצליחים לקבל חוות דעת חד-משמעיות, שהם יכולים לעשות את זה בלי להיפגע בזמן של פירוק, וזה מקשה עליהם מאוד.
דוד לב:
תאמרי משפט לגבי הדחיפות, שהרי מדובר בשחרור מחובת הנחה.
מרים אילני:
עד שהגענו סוף סוף לנוסח המוסכם ואף גוף לא חולק על זה, כדאי כבר להריץ את זה, כדי שהשוק יוכל להשתמש בזה.
מרים אילני:
הבנתי שאת העסקאות של ה-repurchase בנק ישראל ומשרד האוצר צריך בשביל המחיר המוניטרי שלו, שבזה אני פחות בקיאה, אבל הלחץ הוא מכל הגופים.
צבי הנדל:
זה מאוד לא נראה לי - לא עצם העניין, אלא הדחיפות.
דניאל בנלולו:
אני קיבלתי בקשה ממרכז ההשקעות, ממשרד המשפטים וגם ממשרד ראש הממשלה, שעבדו כל כך הרבה בנושא הזה והביעו בפניי את הבקשה שזה דחוף מאוד.
צבי הנדל:
זה נראה בעיניי מחטף, שבכינוס מקרי של הכנסת שלושה שבועות לפני הבחירות מכניסים עכשיו סוגייה כזאת, שהיא הצבעה אוטומטית.
צבי הנדל:
בשביל שבעת כזאת יכניסו סוגיות כאלה למליאת הכנסת, אני חושב שזה צריך להיות משהו שבאמת כרוך בנזק למדינה אם הוא לא ייעשה.
דניאל בנלולו:
חבר הכנסת הנדל, לא כל דבר שהוא דחוף כרוך בשאלה אם יש בו נזק או לא נזק למדינה.
צבי הנדל:
אני טוען שכאשר אין נזק למדינה, בעת כזאת לא צריך להביא את זה.
דניאל בנלולו:
אנחנו נמצאים בפגרה ואנחנו מגיעים לכאן לכנסת.
דניאל בנלולו:
אנחנו גם צריכים לעשות משהו, לא בגלל שזה מהווה נזק או לא מהווה נזק.
דניאל בנלולו:
חבר הכנסת הנדל, יש פה בקשה שמונחת על השולחן.
דניאל בנלולו:
זה לא פוליטיקה, זאת פשוט בקשה.
צבי הנדל:
יש הרבה דברים שהם לא פוליטיקה, אבל כרוכים בהרבה כסף.
צבי הנדל:
לא כל דבר צריך להיות פוליטיקה שעוזרת בבחירות למישהו.
צבי הנדל:
יש כאן דברים פיננסיים.
צבי הנדל:
אני לא רוצה לשכנע אף אחד.
דניאל בנלולו:
אני מבקש לשכנע אותך, על פי בקשת הפקידות במשרד המשפטים.
דניאל בנלולו:
מנכ"ל המשרד ביקש זאת.
צבי הנדל:
מה זה הנושא השני?
מרים אילני:
כתוב שמדובר בתיקון מס' 30.
מרים אילני:
זאת טעות בכריכה של הנוסח הכחול, אבל מספרו האמיתי של התיקון הוא תיקון מס' 11.
דוד לב:
אם זה יעלה למליאה, יושב-ראש הוועדה צריך לציין את זה בנושא הזה כתיקון.
דודו לביא:
תיקון מס' 11 לחוק השקעות משותפות בנאמנות זה חוק שמסדיר את כל הפעילות של קרנות הנאמנות בישראל.
דודו לביא:
זה תיקון שענף הקרנות מחכה לו זמן רב.
דודו לביא:
אני מבין שאני צריך לשכנע אתכם בדבר החשיבות שלו.
דודו לביא:
אחת האינדיקציות לחשיבות הרבה של החוק הזה היא שבהתחשב ברוחב היריעה שלו, החוק הזה עבר ללא התנגדויות מצד כל הגורמים בשוק ההון.
דודו לביא:
החוק הזה מהווה תשתית לשורה ארוכה מאוד של תקנות שנמצאות בהמתנה תקופה של למעלה משנה בחלק מהמקרים.
דודו לביא:
מדובר בתקנות שאמורות להסדיר פעילויות חדשות, ששוק ההון מחכה להן כבר הרבה זמן.
דודו לביא:
כל הנושא של רגולציה בתחום שוק ההון בכלל – וכאן אולי אני גם גולש לנושא הקודם – משול לריצה על מסוע.
דודו לביא:
אם אתה עומד לרגע או מאט ולא מתאים את החקיקה להתפתחויות חדשות בשוק ההון, כמו המקרה הספציפי הזה, אינטרנט, מכשירים חדשים, קרן של קרנות, אתה מוצא את עצמך מפגר, וכפועל יוצא מזה גם פוגע בשוק ההון עצמו.
דודו לביא:
אני חושב שהאינדיקציה הכי גדולה לחשיבות של הנושא הזה היא העובדה שהתעשייה עצמה משוועת ומבקשת את התיקונים האלה.
דודו לביא:
אם היה מדובר פה בתיקונים שהם שנויים במחלוקת, תיקונים שנתקלים בהתנגדויות, אולי הטענה של החשיבות ושל התזמון היא טענה שהיה כדאי לתת לה משקל, אבל במקרה הזה מדובר בתיקון שיש לגביו קונסנזוס מלא, ולכן אני חושב שכדאי לא להשהות אותו.
דודו לביא:
אם אתם רוצים, אני ארד לפרטים לגבי העניינים עצמם.
צבי הנדל:
אני רק רוצה שתרחיב לגבי הדחיפות.
צבי הנדל:
אנחנו נדרשים לאשר משהו בניגוד לכללים המקובלים שעובדים איתם במשך שנים, כאשר מביאים חוק ומניחים אותו למשך 45 יום.
צבי הנדל:
הוועדה הזאת נדרשת לחרוג מהכלל ולפטור מחובת הנחה של 45 יום.
דוד לב:
קריאה שנייה ושלישית.
דודו לביא:
לוועדת הכנסת יש קיבולת מוגבלת.
דודו לביא:
במהלך השנה האחרונה במיוחד ועדת הכספים נדרשה לטפל בשורה של עניינים דחופים בתחום שוק ההון, רפורמת בכר, ולפני כן גם בעניינים אחרים.
דודו לביא:
הדבר הזה גרם לכך שאותן תקנות, שיש להן חשיבות מאוד גדולה להסדרת הענף ולפעילות השוטפת של הענף, נדחקו לצד ולא אושרו.
דודו לביא:
עכשיו יש לנו שעת כושר.
דניאל רימון:
התיקון הזה הגיע לוועדה עוד לפני התיקון של רפורמת בכר, ובגלל הרעש הגדול של רפורמת בכר הוא נדחק במהלך הדיונים.
דניאל רימון:
הוא היה אמור להיות נידון חודשים אחורה.
צבי הנדל:
אדוני היושב ראש, אתה מרשה לי לשאול שאלה את היועצת המשפטית שלנו?
צבי הנדל:
האם אני יכול להיות רגוע, שגם אם היינו יושבים עכשיו 20 שעות בנחת לא לפני בחירות על העניין הזה, הוא היה עובר?
הלית ברק:
אתה יכול להיות רגוע בעניין הזה.
הלית ברק:
אני אוסיף ואומר, שגם אם הוועדה תחליט על מתן פטור מחובת הנחה, אנחנו לא מתחייבים – ואני אמרתי את זה גם לנציגי הממשלה – שזה יעלה היום, מכיוון שהנוסח עדיין לא סיים לעבור תחת עיניה של הממונה על נוסח החוק.
צבי הנדל:
זה לא הקטע שלי, אבל אני רוצה להיות משוכנע בעניין הזה.
דניאל בנלולו:
אני מעלה להצבעה פטור מחובת הנחה לקריאה שנייה ושלישית.
דניאל בנלולו:
הצעה ראשונה – הצעת חוק השקעות משותפות בנאמנות (תיקון מס' 30), התשס"ה-2005.
דניאל בנלולו:
הצבעה בעד – 3 נגד – אין נמנעים – אין הבקשה להקדים את הדיון בהצעת חוק השקעות משותפות בנאמנות (תיקון מס' 11), התשס"ה-2005 לפני הקריאה השנייה והקריאה השלישית נתקבלה.
דניאל בנלולו:
אנחנו עוברים להצעת חוק הסכמים בנכסים פיננסיים, התשס"ו-2005.
דניאל בנלולו:
מי בעד פטור מחובת הנחה לקריאה שנייה ושלישית?
דניאל בנלולו:
הצבעה בעד – 3 נגד – אין נמנעים – אין הבקשה להקדים את הדיון בהצעת חוק הסכמים בנכסים פיננסיים, התשס"ו-2005 לפני הקריאה השנייה והקריאה השלישית נתקבלה.
דניאל בנלולו:
תודה רבה, אני נועל את הישיבה.
ראובן ריבלין:
רבותי, חברי הכנסת הנכבדים, חברות הכנסת, סגני המזכיר, היועצת המשפטית והיועצים המשפטיים, מנהלת הוועדה הנכבדה.
ראובן ריבלין:
הכנסת ה- 16 היתה במה לתופעה שלא ידענו כמותה במשך כל שנות קיומה של הכנסת.
ראובן ריבלין:
הצרכים הפוליטיים הביאו לידי מצב שלבקרים התחלפו חברי כנסת, לפעמים בשיטת הרכבת, כאשר התפטרותו של חבר כנסת אחד גרמה למועמדים ממפלגות אחרות באופן רצוף להתפטר יחד, כל אחד לחוד וכולם יחד, על מנת לאפשר לרביעי או חמישי הבא אחריהם להתמנות לכנסת.
ראובן ריבלין:
נוצר מצב אשר בו חברי כנסת אשר שימשו בתפקיד מספר מועט של שבועות, חודשים ואפילו שעות, נחשבים לחברי כנסת לשעבר.
ראובן ריבלין:
נוצרה השאלה, באמת – האם האבות המייסדים אשר קבעו את זכויותיהם וחובותיהם של חברי הכנסת התכוונו באמת למצב שבו יש חבר כנסת מזדמן.
ראובן ריבלין:
פעמים היו מצבים שבהם ערב נעילת הכנסת התפטר, או חלילה – הסתלק אחד מחברי הכנסת, ונוצר מצב שבו היו לנו חברי כנסת לימים בודדים.
ראובן ריבלין:
אני זוכר את חבר הכנסת דודו מור שהצטרף למספר ימים, את חבר הכנסת מיכי רצון, לאחר הסתלקותו של מנחם בגין, שהיה למספר שעות חבר כנסת- אלה היו מקרים שלא הפכו לתופעה.
ראובן ריבלין:
כמובן שעם התפתחות הכנסת והעידן המודרני - הצורך בשקיפות והרצון של הכנסת להיות שקופה לכל, יצרו מצב שבו הציבור נמצא למד יותר ויותר ובידיעה מה הם התנאים, כאלה ואחרים, של חברי כנסת.
ראובן ריבלין:
גם תנאים של חברי כנסת, עם העיתות המשתנים, ועם המעבר מפנסיה תקציבית לפנסיה צוברת – לא אדע אף פעם איך עובדים עובדי מדינה, כי תמיד הייתי עצמאי ולכן קצת מתקשה במונחים – כל הדברים האלה מחייבים מפעם לפעם שיקול מחדש, עיון מחדש, והדברים האלה באו לידי ביטוי גם בוועדה של רוזן-צבי, אשר הוקמה כתוצאה משינוי העיתים.
ראובן ריבלין:
התופעות הרבות הביאו לביקורת, ביקורת שלא תמיד היא לא מוצדקת ולא תמיד היא כזו שלא צריך לתת את דעתנו ולראות באיזה מקום באמת יש רגע שבו אנו עוברים את הגבול.
ראובן ריבלין:
חייבו אותי עוד לפני כשנה לבקש מוועדת גרונאו, בה שותפים דן דורון ויוסי גילאור, בראשותו של פרופ' גרונאו, להיכנס לעובי הקורה, כוועדה אשר תפקידה לקבוע את חובותיהם וזכויותיהם של חברי הכנסת על פי החוק.
ראובן ריבלין:
כזכור לכם, הוועדה הזו הוקמה מהטעם שחברי הכנסת הבינו, בשלב מסוים, שהם לא יכולים להיות אלה שיקבעו את תנאי עבודתם עצמם, דבר שלא ייתר את הצורך באישור הוועדה, ולכן נוצר מצב שבו ועדת הכנסת למעשה מסמיכה את יושב ראש הכנסת להטיל על וועדה ציבורית לבוא ולשקול וגם לתת המלצות למעמדם של חברי הכנסת בנושא החובות והזכויות, דבר שיוצר קונפליקט בהגדרה.
ראובן ריבלין:
ההמלצות, כמובן, מחייבות את אישור ועדת הכנסת,והשאלה הנשאלת לפנינו ברמה העקרונית היא האם כאשר נבחרי ציבור מבקשים להעביר מסמוכתם ולהאציל את סמכותם לגוף חיצוני שבא מטעמם, על מנת לקבוע את דרכי התנהלותם, כמו גם את זכויותיהם וחובותיהם, יכול בכלל לבוא לאחר מכן ולדחות את ההמלצות אשר ניתנו לשיקול דעתם של אחרים מתוך כך שחברי הכנסת עצמם רצו לפטור את עצמם מהכורח ומהבעיה לקבוע את זכויותיהם עבור עצמם.
ראובן ריבלין:
וכאן נשאלת תמיד שאלה - האם אנחנו יכולים לדחות איזה שהם המלצות של ועדה, בין שאנחנו רוצים ובין שאנחנו לא רוצים.
ראובן ריבלין:
כמובן שכאשר אנחנו מביאים דו"ח של ועדה ורואים את המלצותיה, אנחנו יכולים לשאול שאלות ולנסות לשכנע את הוועדה בנושאים מסוימים אם אכן אפשר כאן שלא למצות את הדין, או למצות יותר את הדין בנושא כזה או אחר בבחינת השינוי בזכויותיהם וחובותיהם של חברי הכנסת.
ראובן ריבלין:
בטרם נשמע את הצגת הדברים על ידי יושב ראש הוועדה על ידי יושב ראש הוועדה, הפרופסור הנכבד, פרופ' ראובן גרונאו, אני רוצה לומר רק וידוי אישי: כשר תקשורת היתה לי איתו מחלוקת קשה כאשר הוא היה יושב ראש הוועדה הציבורית לקביעת תעריפי הבזק, ואני מוכרח לומר שהיו לנו ויכוחים נוקבים, חלילה לא היתה מחלוקת ברמה האישית, אלא ברמה העיונית וברמה המעשית של קביעת התעריפים.
ראובן ריבלין:
הוויכוחים היו לפעמים אפילו קשים.
ראובן ריבלין:
יחד עם זה אני מוכרח לומר שמכל מלמדיי השכלתי, והבנתי היטב שכאשר אני כשר מקיים ועדה ציבורית, כל הוויכוחים - ברגע שלא הצלחתי לשכנע את הוועדה בצדקת העמדה שאני נוקט בה, אני חייב לקבל את המלצותיה.
ראובן ריבלין:
אני מוכרח לומר שלעיתים, כאשר נתתי את ליבו לנושאים שהיו מחייבים שיקול וגם החלטה וגם הנמקה, תמיד הוא נתן את ההנמקה וההחלטה, לא עשה זאת בצורה גורפת ולא הסתתר מאחורי הסמכות שלו לקבוע את אשר צריך לקבוע.
ראובן ריבלין:
לכן אני רוצה לומר שכאשר הייתי יושב ראש הכנסת חשבתי שאין אדם שאני יכול בלב שלם למנות אותו כיושב ראש הוועדה הציבורית, ולקבל את הסכמתכם, משום שידעתי שהדברים שהיו לי בעבר אתו הם כאלה שהביאו לידי ויכוחים, אבל תמיד, בסופו של דבר – לידי הכרעה מתוך הבנה מה הוא תפקידה של ועדה ציבורית.
ראובן ריבלין:
אני רק הייתי מבקש מפרופ' גרונאו לתת את דעתו לשתי בקשות לשימוע או לעיון, שהתקבלו משתי קבוצות חברי כנסת - האחת, קבוצה הנקראת - חברי כנסת לשעבר, אשר משמשים בכהונה שנים רבות, ושאומרים – כאשר נכנסנו לכנסת ידענו מה יהיו זכויותינו, ומדוע יקפחו אותנו היום.
ראובן ריבלין:
אני רק מוכרח רק להעיד על עצמי שאם היו אומרים לי שלא אקבל עיתון, הייתי מבקש מאד להתקבל לכנסת בכל זאת.
ראובן ריבלין:
זה לא היה הגורם שהיה מונע ממני שלא לבקש את אימון חבריי, קודם כל - -
שאול יהלום:
מדוע הוועדה הציבורית לא דנה בזכויות יושב ראש כנסת לשעבר, אם עד כדי כך אדוני מוכן לוותר?
נורית אלשטיין:
זה לא שייך לוועדה הזו.
ראובן ריבלין:
קודם כל – כל זכויות יושב ראש הכנסת לשעבר, אם לא ידוע לך – בוטלו על ידי, כבר, ולא יחולו עלי.
שאול יהלום:
אין את שירותי המשרד לחמש שנים?
ראובן ריבלין:
אין את שירותי המשרד לחמש שנים, אין - - , כל זה היה רק לדור הנפילים.
שאול יהלום:
זה לא תוקן בשום מקום, אדוני.
ראובן ריבלין:
תוקן, תוקן.
ראובן ריבלין:
עד הכנסת ה-15, - -
שאול יהלום:
אדוני, זה לא תוקן, ו - -
ראובן ריבלין:
אז אני מודיע לך.
ראובן ריבלין:
הנה הצהרתי.
ראובן ריבלין:
זה גם תוקן על ידי אברהם בורג, אני מודיע לך חגיגית: כל זכויות יושבי ראש הכנסת הנפילים, שזה עד הכנסת ה- 16, ולא עד בכלל: מהכנסת ה-16 - - ייתכן שבכנסת ה-17 זה יתוקן, ודור הנפילים יחזור, אך אני אומר לך: עד הכנסת ה- 15, נדמה לי גם שאברהם בורג לא היה צריך את כל ההטבות, הוא קיבל אותן ממקומות אחרים.
ראובן ריבלין:
נער הייתי וגם זקנתי, ואף פעם לא הייתי נפיל.
ראובן ריבלין:
לכן אני אומר לכם: עד הכנסת ה-15 היה דור של נפילים שקיבלו זכויות.
ראובן ריבלין:
מהכנסת ה- 15, אינני רואה צורך - -
שאול יהלום:
ואדוני מציע מכאן ואילך לבטל את כל הזכויות של דור הנפילים?
ראובן ריבלין:
אני לא אמרתי.
ראובן ריבלין:
אמרתי – בוודאי - -
שאול יהלום:
הרי זה מה שהוצע.
שאול יהלום:
אסור שתהיה אפליה בין יושב ראש הכנסת לבין חברי הכנסת.
ראובן ריבלין:
אני מודיע לך חגיגית שמהכנסת ה-15 בוטלו כל הזכויות של - -
שאול יהלום:
אבל אני שואל - - רטרואקטיבית לכל - - לבטל - -
דניאל בנלולו:
חבר הכנסת שאול יהלום, נתתי לך הערה אחת, לא חשבתי שאתה עומד לנהל כאן דיון.
שאול יהלום:
אני רק שואל, מדוע אדוני רוגז עלי?
ראובן ריבלין:
אני מודה ליושב ראש הוועדה שהוא מגן עלי, וגם מברך את חבר הכנסת שאול יהלום על זה שהוא איתגר אותי.
ראובן ריבלין:
אני בהחלט חושב שיש דברים שניתן לבטלם רטרואקטיבית.
שאול יהלום:
אבל הם לא מובאים כרגע.
יוסף יצחק פריצקי:
אני אחר כך אגיב על הערת הביניים, אדוני, אבל בכל הכבוד הראוי: כל מה שאנחנו - - לא רלבנטי.
ראובן ריבלין:
אין בעיות אם הדברים האלה לא משנים לרעה את מצבו של האדם.
ראובן ריבלין:
האם הייתי מסכים להיבחר ליושב ראש כנסת רק אם הייתי יודע שכל חיי אני אושווה לראש ממשלה?
ראובן ריבלין:
אלה דברים , אגב, שנתקבלו בהחלטות ממשלה ולא בהחלטות כנסת.